فتح الله چی ترور تشکیلاتی‌نین (فتو) 15 ژوئیه‌ده‌کی قانلی دؤولت چئوریلیش جهدی "بوردو بئره لیلر 15 ژوئیه قانلی یوخو" فیلمی ایله اکران‌لارا گلیر.
باش رول‌لاردا یشیم سالکیم، اورخان کیلیچ، اورخان میللی و گیزم سالکیمین اوینایاجاغی فیلمده چئوریلیش گئجه‌سی جونتایا قارشی باشاری گوسترن اوزل قوه لر قوموتانلیغی عضوو بوردو بئره لیلر و کوچه‌لرده تانک‌لارا قارشی بدنینی سیپر ائدن خالقین موباریزه‌سی تاماشاچی‌لارلا پای‌لاشیلا‌جاق.
فیلمین سناریستی جوشقون گوندوغدو چئوریلیش‌لرین آچدیغی یارا‌لارین ایزلری‌نین ایللرله داوام ائتدیگینی بیل‌دیره‌رک: "15 ژوئیه‌ده اوخشار بیر کدری یاشاماق ایستمه‌ین خالق و دؤولتینه صداقت گوسترن عسگرلر جونتایا سینه‌سینی سیپر ائده‌رک تاریخی بیر دموکراسی قلبه‌سی قازاندی‌لار. بو ظفرین گؤرونتولری‌نین گله‌جک نسیل‌لره آکتاریلماسی لازیم ایدی. بونون اوچون بو فیلمی چکمه‌یه قرار وئردیک.
تورک سیلاحلی قوه لریننین ان سئچکین بیرلیگی بوردو بئره لیلر اوزریندن 15 ژوئیه چئوریلیش تشببوسونو ایشله‌یه‌جکلرینی بیلدیرن گوندوغدو: فیلم خالقین چئوریلیشه قارشی تاریخی مقاومتی ایله باشلاییر، وطن‌پرور "بوردو بئره لیلر"دن عبارت کیچیک بیرلیگین سوریه‌ده یاشادیق‌لاری چتین‌لیک‌لری ایله داوام ائدیر. یوزباشی مهمت‌ین قوموتاسینداکی قروپون کیملیگینی گیزلتمه‌یه باشارمیش جونتاجی آلبای‌ین مانیپولاسیونو ایله کشفیات توپلاماق اوچون گئتدیک‌لری سوریه‌ده اسیر دوشن عسگر یولداش‌لارینی قورتارماق، ترور تشکیلاتینی داغیتماق و خاین آلبای‌ین اویونونو پوزماق اوچون آپاردیغی موباریزه ایله بیتیر" دئدی.
چکیلیش‌لری مرسین‌ده داوام ائدن فیلمین فوریه آییندا اکران‌لارا چیخاریلاجاغی پلانلاشدیریلیر.
